CELEX: 32009R0614
Language: fi
Date: 2009-07-07 00:00:00
Title: Neuvoston asetus (EY) N:o 614/2009, annettu 7 päivänä heinäkuuta 2009 , muna-albumiinin ja maitoalbumiinin yhteisestä kauppajärjestelmästä (Kodifioitu toisinto)

14.7.2009   
            
            
               FI
            
            
               Euroopan unionin virallinen lehti
            
            
               L 181/8
            
         
      NEUVOSTON ASETUS (EY) N:o 614/2009,
   annettu 7 päivänä heinäkuuta 2009,
   muna-albumiinin ja maitoalbumiinin yhteisestä kauppajärjestelmästä
   (Kodifioitu toisinto)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 26, 87, 88, 89, 132, 133 ja 308 artiklan,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:
   
               (1)
            
            
               Muna-albumiinin ja maitoalbumiinin yhteisestä kauppajärjestelmästä 29 päivänä lokakuuta 1975 annettua neuvoston asetusta (ETY) N:o 2783/75 (2) on muutettu useita kertoja ja huomattavilta osin (3). Tämän takia mainittu asetus olisi selkeyden ja luettavuuden vuoksi kodifioitava.
            
         
               (2)
            
            
               Muna-albumiiniin, joka ei kuulu perustamissopimuksen liitteeseen I, ei sovelleta perustamissopimuksen maataloutta koskevia säännöksiä, kun taas munankeltuaiseen niitä sovelletaan.
            
         
               (3)
            
            
               Tästä seuraa tilanne, joka voi vaarantaa yhteisen maatalouspolitiikan tehokkuuden muna-alalla.
            
         
               (4)
            
            
               Tasapainoisen ratkaisun saavuttamiseksi olisi perustettava muna-albumiinin yhteinen kauppajärjestelmä, joka vastaa munille säädettyä järjestelmää. Tämän järjestelmän soveltamista on syytä laajentaa maitoalbumiiniin ottaen huomioon, että viimeksi mainittu voi suuressa määrin korvata muna-albumiinin.
            
         
               (5)
            
            
               Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetulla neuvoston asetuksella (EY) N:o 1234/2007 (4) otettiin yhteisössä käyttöön munien yhtenäismarkkinajärjestelmä.
            
         
               (6)
            
            
               Albumiineihin sovellettavan kauppajärjestelmän olisi seurattava munille voimassa olevaa järjestelmää ottaen huomioon ensin mainittujen tuotteiden riippuvuus viimeksi mainituista tuotteista.
            
         
               (7)
            
            
               Yhteisö on neuvotellut Uruguayn kierroksen monenvälisten kauppaneuvottelujen aikana useita sopimuksia. Useat näistä sopimuksista koskevat maataloutta, erityisesti maataloussopimus (5).
            
         
               (8)
            
            
               Maataloussopimuksessa edellytetään vaihtelevan suuruisten tuontiverojen ja muiden toimenpiteiden sekä tuontimaksujen poistamista. Maataloustuotteisiin maataloussopimuksen mukaisesti sovellettavien tullimaksujen suuruus vahvistetaan yhteisessä tullitariffissa.
            
         
               (9)
            
            
               Muna-albumiinin hinnat muodostuvat pääosin munien hintojen mukaan, jotka ovat erilaisia yhteisössä ja maailmanmarkkinoilla. Maailmanmarkkinoilla munien hinta ei ole ainoa tekijä, joka vaikuttaa albumiinin hintaan jalostuskustannusten lisäksi. Vähimmäissuojan ylläpitämiseksi hinnoittelujärjestelmän käytöstä aiheutuvia, markkinoiden kannalta epäsuotuisia vaikutuksia vastaan maataloussopimuksessa sallitaan lisätullien soveltaminen tietyin tarkoin määritellyin ehdoin, mutta ainoastaan hinnoittelujärjestelmän alaisten tuotteiden osalta.
            
         
               (10)
            
            
               Maataloussopimuksessa määrätään tietyistä nykyistä markkinoillepääsyä ja vähimmäismarkkinoillepääsyä koskeviin järjestelyihin sisältyvistä tullikiintiöistä. Näihin kiintiöihin sovellettavat ehdot vahvistetaan yksityiskohtaisesti maataloussopimuksessa. Ottaen huomioon kiintiöiden suuri lukumäärä ja niiden mahdollisimman tehokkaan täytäntöönpanon varmistamiseksi komission olisi vastattava niiden avaamisesta ja hallinnoimisesta hallintokomiteamenettelyä käyttäen.
            
         
               (11)
            
            
               Erilaisten munavalmisteiden välisen läheisen taloudellisen suhteen vuoksi on tarpeen säätää mahdollisuudesta vahvistaa muna-albumiinille ja maitoalbumiinille kaupan pitämisen vaatimukset, jotka vastaavat mahdollisuuksien mukaan asetuksen (EY) N:o 1234/2007 1 artiklan 1 kohdan s alakohdassa tarkoitetuille tuotteille säädettyjä kaupan pitämisen vaatimuksia.
            
         
               (12)
            
            
               Muna-alan yhteisessä markkinajärjestelyssä neuvosto yksin on toimivaltainen päättämään, että sisäistä jalostusta koskevaa menettelyä ei käytetä. Maataloussopimuksen perusteella syntyvissä taloudellisissa olosuhteissa saattaa osoittautua tarpeelliseksi reagoida nopeasti kyseisten järjestelyjen soveltamisessa ilmeneviin markkinaongelmiin. Tätä silmälläpitäen komissiolle olisi annettava toimivalta hyväksyä kiireellisiä ja ajallisesti rajoitettuja toimenpiteitä,
            
         ON ANTANUT TÄMÄN ASETUKSEN:
   I   LUKU
   
      SOVELTAMISALA
   
   1 artikla
   Jollei tässä asetuksessa toisin säädetä, yhteisen tullitariffin tullimaksuja sovelletaan seuraaviin tuotteisiin:
   
               CN-koodi
            
            
               Tavaran kuvaus
            
         
               3502
            
            
               Albumiinit (myös useamman heraproteiinin tiivisteet, joiden heraproteiinipitoisuus on suurempi kuin 80 % kuiva-aineen painosta), albuminaatit ja muut albumiinijohdannaiset:
            
         
               – muna-albumiini:
            
         
               ex 3502 11
            
            
               – – kuivattu:
            
         
               3502 11 90
            
            
               – – – muu (kuin ihmisravinnoksi soveltumaton tai soveltumattomaksi tehtävä)
            
         
               ex 3502 19
            
            
               – – muu:
            
         
               3502 19 90
            
            
               – – – muu (kuin ihmisravinnoksi soveltumaton tai soveltumattomaksi tehtävä)
            
         
               ex 3502 20
            
            
               – maitoalbumiini, myös kahden tai useamman heraproteiinin tiivisteet:
            
         
               – – muu (kuin ihmisravinnoksi soveltumaton tai soveltumattomaksi tehtävä)
            
         
               3502 20 91
            
            
               – – – kuivattu (esim. levyinä, suomuina, hiutaleina tai jauheena)
            
         
               3502 20 99
            
            
               – – – muu
            
         II   LUKU
   
      KAUPPA KOLMANSIEN MAIDEN KANSSA
   
   2 artikla
   1.   Edellä 1 artiklassa lueteltuja tuotteita yhteisöön tuotaessa voidaan edellyttää tuontiluvan esittämistä.
   2.   Jäsenvaltioiden on myönnettävä tuontiluvat jokaiselle hakijalle riippumatta tämän sijoittautumispaikasta yhteisössä, sanotun kuitenkaan rajoittamatta 4 artiklan soveltamiseksi toteutettavia toimenpiteitä.
   3.   Tuontilupa on voimassa kaikkialla yhteisössä. Lupien myöntämisen edellytyksenä on vakuuden antaminen, jolla taataan, että tuotteet tuodaan luvan voimassaoloaikana; lukuun ottamatta ylivoimaisesta esteestä johtuvaa syytä vakuus menetetään kokonaan tai osittain, jos tuonti ei toteudu tässä määräajassa tai se toteutuu vain osittain.
   4.   Tuontilupien voimassaoloaika ja muut yksityiskohtaiset säännöt 1 kohdan soveltamisesta annetaan asetuksen (EY) N:o 1234/2007 195 artiklan 2 kohdassa tarkoitettua menettelyä noudattaen.
   3 artikla
   1.   Edellä 1 artiklassa lueteltujen tiettyjen tuotteiden tuonnista johtuvien epäsuotuisten vaikutusten ehkäisemiseksi tai torjumiseksi yhteisön markkinoilla yhden tai useamman vastaavan yhteisessä tullitariffissa säädetyn tullimaksun alaisen tuotteen tuonnille määrätään lisätuontitulli, jos maataloussopimuksen 5 artiklassa asetetut ehdot on täytetty, paitsi jos tuonti ei todennäköisesti häiritse yhteisön markkinoita tai jos vaikutukset ovat epäsuhteessa asetettuihin tavoitteisiin.
   2.   Yhteisö antaa Maailman kauppajärjestölle tiedoksi kynnyshinnat, joita alhaisemmista hinnoista voidaan määrätä lisätuontitulli.
   Kynnysmäärät, joita suuremmista määristä peritään lisätuontitulli, määritetään niiden kolmen vuoden tuonnin perusteella, jotka edelsivät vuotta, jolloin 1 kohdassa tarkoitettuja haitallisia vaikutuksia on ilmennyt tai todennäköisesti ilmenee.
   3.   Huomioon otettavat tuontihinnat lisätuontitullia määrättäessä määritetään kyseisen tavaraerän cif-tuontihintojen perusteella.
   Tätä varten cif-tuontihinnat tarkistetaan kyseisen tuotteen edustavan maailmanmarkkinahinnan tai yhteisön tuontimarkkinoilla vallitsevan edustavan hinnan perusteella.
   4.   Komissio hyväksyy yksityiskohtaiset säännöt 1, 2 ja 3 kohdan soveltamisesta asetuksen (EY) N:o 1234/2007 195 artiklan 2 kohdassa tarkoitettua menettelyä noudattaen. Yksityiskohtaisissa säännöissä tarkennetaan erityisesti:
   
               a)
            
            
               tuotteet, joihin lisätuontitulleja sovelletaan maataloussopimuksen 5 artiklan mukaisesti;
            
         
               b)
            
            
               muut tarpeelliset perusteet 1 kohdan soveltamiseksi maataloussopimuksen 5 artiklan mukaisesti.
            
         4 artikla
   1.   Uruguayn kierroksen monenvälisten kauppaneuvottelujen yhteydessä tehdyistä sopimuksista johtuvat 1 artiklassa lueteltujen tuotteiden tullikiintiöt avataan ja niitä hallinnoidaan asetuksen (EY) N:o 1234/2007 195 artiklan 2 kohdassa tarkoitettua menettelyä noudattaen annettujen yksityiskohtaisten sääntöjen mukaisesti.
   2.   Kiintiöitä voidaan hallinnoida soveltamalla yhtä seuraavista menetelmistä tai niiden yhdistelmää:
   
               a)
            
            
               hakemusten jättämisjärjestykseen perustuva menetelmä (”ensin tullutta palvellaan ensin” -periaate);
            
         
               b)
            
            
               menetelmä, jossa kiintiöt jaetaan suhteessa haettuihin määriin hakemusten jättöhetkellä (”samanaikainen tutkimus” -menetelmä);
            
         
               c)
            
            
               perinteisiin kaupan järjestelyihin perustuva menetelmä (”perinteiset/uudet toimijat” -menetelmä).
            
         Muita sopivia menetelmiä voidaan ottaa käyttöön.
   Ne eivät saa aiheuttaa syrjintää asianomaisten toimijoiden välillä.
   3.   Käytettävässä hallinnointimenetelmässä on tarvittaessa otettava huomioon yhteisön markkinoiden tarjontatarpeet ja tarve säilyttää näiden markkinoiden tasapaino; voidaan myös soveltaa menetelmiä, joita aiemmin käytettiin 1 kohdassa tarkoitettuja kiintiöitä vastaaviin kiintiöihin, sanotun kuitenkaan rajoittamatta Uruguayn kierroksen monenvälisissä kauppaneuvotteluissa tehdyistä sopimuksista johtuvia oikeuksia.
   4.   Edellä 1 kohdassa tarkoitetuissa yksityiskohtaisissa säännöissä määrätään tarvittaessa avattavista, vuoden ajalle sopivasti jaettavista vuosittaisista kiintiöistä sekä tilanteen mukaan:
   
               a)
            
            
               tuotteen laatua, lähtöisyyttä ja alkuperää koskevista takuista;
            
         
               b)
            
            
               a alakohdassa tarkoitetut takuut todistavan asiakirjan hyväksymisestä; ja
            
         
               c)
            
            
               tuontilupien myöntämisehdoista ja voimassaoloajasta.
            
         5 artikla
   Kun yhteisön markkinoilla havaitaan merkittävä jatkuvaksi arvioitu hinnannousu, jonka vuoksi markkinat häiriintyvät tai uhkaavat häiriintyä, voidaan toteuttaa tarvittavia toimenpiteitä.
   Neuvosto antaa tarvittaessa yksityiskohtaiset säännöt tämän artiklan ensimmäisen kohdan soveltamisesta perustamissopimuksen 37 artiklan 2 kohdassa määrättyä menettelyä noudattaen.
   6 artikla
   Edellä 1 artiklassa luetelluille tuotteille voidaan vahvistaa kaupan pitämisen vaatimuksia; jollei näiden tuotteiden erityispiirteiden huomioon ottamisesta muuta johdu, näiden vaatimusten on vastattava asetuksen (EY) N:o 1234/2007 116 artiklassa säädettyjä mainitun asetuksen liitteessä I olevassa XIX osassa lueteltujen tuotteiden kaupan pitämisen vaatimuksia. Nämä vaatimukset voivat koskea erityisesti luokittelua laatuluokkiin, pakkaamista, varastointia, kuljetusta, esille panemista ja merkitsemistä.
   Neuvosto vahvistaa määräenemmistöllä komission ehdotuksesta vaatimukset, niiden soveltamisalan ja yleiset säännöt niiden soveltamisesta.
   7 artikla
   1.   Siinä määrin kuin on tarpeen muna-alan yhteisen markkinajärjestelyn ja tämän asetuksen moitteettoman toiminnan kannalta, neuvosto voi komission ehdotuksesta perustamissopimuksen 37 artiklan 2 kohdassa määrättyä äänestysmenettelyä noudattaen erityistapauksissa kieltää kokonaan tai osittain sisäisen jalostusmenettelyn käytön sellaisten tämän asetuksen 1 artiklassa lueteltujen tuotteiden osalta, jotka on tarkoitettu samassa artiklassa lueteltujen tuotteiden valmistukseen.
   2.   Jos 1 kohdassa tarkoitettu tilanne syntyy poikkeuksellisen kiireellisesti ja sisäinen jalostusmenettely häiritsee tai uhkaa häiritä yhteisön markkinoita, poiketaan siitä, mitä 1 kohdassa säädetään, ja komissio päättää tarvittavista toimenpiteistä jäsenvaltion pyynnöstä tai omasta aloitteestaan. Toimenpiteet, jotka ovat voimassa korkeintaan kuusi kuukautta ja joita sovelletaan viipymättä, annetaan tiedoksi neuvostolle ja jäsenvaltioille. Jos komissio saa jäsenvaltiolta tällaisen pyynnön, se tekee asiasta päätöksen viikon kuluessa pyynnön vastaanottamisesta.
   3.   Jokainen jäsenvaltio saa saattaa komission toteuttaman toimenpiteen neuvoston käsiteltäväksi sen tiedoksi antamista seuraavan viikon kuluessa. Neuvosto voi määräenemmistöllä vahvistaa, muuttaa tai kumota komission päätöksen. Jos neuvosto ei ryhdy toimenpiteisiin kolmen kuukauden kuluessa, komission päätöstä pidetään kumottuna.
   8 artikla
   1.   Yhdistetyn nimikkeistön yleiset tulkintasäännöt ja erityissäännöt sen soveltamisesta koskevat tässä asetuksessa käsiteltävien tuotteiden tariffiluokitusta. Tämän asetuksen soveltamisesta johtuva tariffinimikkeistö sisällytetään yhteiseen tullitariffiin.
   2.   Jollei tässä asetuksessa tai sen nojalla annetuissa säännöksissä toisin säädetä, kolmansien maiden kanssa käytävässä kaupassa on kiellettyä:
   
               a)
            
            
               vaikutukseltaan tulleja vastaavien maksujen kantaminen;
            
         
               b)
            
            
               määrällisten rajoitusten tai vaikutukseltaan vastaavien toimenpiteiden soveltaminen.
            
         III   LUKU
   
      YLEISET SÄÄNNÖKSET
   
   9 artikla
   Vapaaseen liikkeeseen yhteisössä ei hyväksytä 1 artiklassa lueteltuja tuotteita, jotka on valmistettu tai saatu muista kuin perustamissopimuksen 23 artiklan 2 kohdassa ja 24 artiklassa tarkoitetuista tuotteista.
   10 artikla
   Jäsenvaltiot ja komissio toimittavat toisilleen tämän asetuksen soveltamisen kannalta tarpeelliset tiedot. Yksityiskohtaiset säännöt näiden tietojen toimittamisesta ja levittämisestä annetaan asetuksen (EY) N:o 1234/2007 195 artiklan 2 kohdassa tarkoitettua menettelyä noudattaen.
   11 artikla
   Kumotaan asetus (ETY) N:o 2783/75.
   Viittauksia kumottuun asetukseen pidetään viittauksina tähän asetukseen liitteessä II olevan vastaavuustaulukon mukaisesti.
   12 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä heinäkuuta 2009.
      
         
            Neuvoston puolesta
         
         
            Puheenjohtaja
         
         A. BORG
         
      
   
   
      (1)  Lausunto annettu 13. tammikuuta 2009 (ei vielä julkaistu virallisessa lehdessä).
   
      (2)  EYVL L 282, 1.11.1975, s. 104.
   
      (3)  Katso liite I.
   
      (4)  EUVL L 299, 16.11.2007, s. 1.
   
      (5)  EYVL L 336, 23.12.1994, s. 22.
   
      LIITE I
      
         KUMOTTU ASETUS JA LUETTELO SEN MUUTOKSISTA
      
      
                  Neuvoston asetus (ETY) N:o 2783/75
                  (EYVL L 282, 1.11.1975, s. 104).
               
               
                   
               
            
                  Komission asetus (ETY) N:o 4001/87
                  (EYVL L 377, 31.12.1987, s. 44).
               
               
                   
               
            
                  Neuvoston asetus (EY) N:o 3290/94
                  (EYVL L 349, 31.12.1994, s. 105).
               
               
                  ainoastaan liitteessä XII oleva B osa
               
            
                  Komission asetus (EY) N:o 2916/95
                  (EYVL L 305, 19.12.1995, s. 49).
               
               
                  ainoastaan 1 artiklan 6 kohta
               
            
   
      LIITE II
      
         VASTAAVUUSTAULUKKO
      
      
                  Asetus (ETY) N:o 2783/75
               
               
                  Tämä asetus
               
            
                  1 artikla
               
               
                  1 artikla
               
            
                  2 artiklan 1 kohdan ensimmäinen alakohta
               
               
                  2 artiklan 1 kohta
               
            
                  2 artiklan 1 kohdan toinen alakohta
               
               
                  2 artiklan 2 kohta
               
            
                  2 artiklan 1 kohdan kolmas alakohta
               
               
                  2 artiklan 3 kohta
               
            
                  2 artiklan 2 kohta
               
               
                  2 artiklan 4 kohta
               
            
                  3 artikla
               
               
                  3 artikla
               
            
                  4 artiklan 1 kohta
               
               
                  4 artiklan 1 kohta
               
            
                  4 artiklan 2 kohdan johdantolause
               
               
                  4 artiklan 2 kohdan johdantolause
               
            
                  4 artiklan 2 kohdan ensimmäinen, toinen ja kolmas luetelmakohta
               
               
                  4 artiklan 2 kohdan a, b ja c alakohta
               
            
                  4 artiklan 3 ja 4 kohta
               
               
                  4 artiklan 3 ja 4 kohta
               
            
                  5–7 artikla
               
               
                  5–7 artikla
               
            
                  8 artiklan 1 kohta
               
               
                  8 artiklan 1 kohta
               
            
                  8 artiklan 2 kohdan johdantolause
               
               
                  8 artiklan 2 kohdan johdantolause
               
            
                  8 artiklan 2 kohdan ensimmäinen ja toinen luetelmakohta
               
               
                  8 artiklan 2 kohdan a ja b alakohta
               
            
                  9 ja 10 artikla
               
               
                  9 ja 10 artikla
               
            
                  11 artikla
               
               
                  —
               
            
                  12 artikla
               
               
                  —
               
            
                  —
               
               
                  11 artikla
               
            
                  —
               
               
                  12 artikla
               
            
                  Liite
               
               
                  —
               
            
                  —
               
               
                  Liite I
               
            
                  —
               
               
                  Liite II